Rebelii houthi au atacat sâmbătă, 23 martie, un petrolier chinez cu rachete balistice. Una dintre acestea a lovit nava în largul coastei Yemenului, unde atacurile grupării rebele împotriva navelor comerciale sunt în creștere, raportează armata americană.
Comandamentul american pentru Orientul Mijlociu (CENTCOM) a anunțat duminică dimineața, 24 martie, că nava Huang Pu, proprietate chineză, sub pavilion Panama, a transmis un semnal de primejdie, dar nu a cerut ajutor.
"Nu au fost raportate victime, iar nava şi-a putut continua drumul", se arată în comunicatul publicat pe rețeaua X de CENTCOM.
După lovitură, la bordul aeronavei a izbucnit un incendiu, care ulterior a fost stins, informează CENTCOM şi Agenţia britanică pentru siguranţă maritimă (UKMTO), potrivit Agerpres.
Compania de securitate maritimă Ambrey susține că nava a părăsit Marea Roșie pentru a ajunge în Golful Aden, îndreptându-se către următorul său port de escală – New Mangalore, în India.
Atacul a avut loc la 42 de kilometri vest de oraşul Mocha din Yemen şi nu a fost imediat revendicat, potrivit UKMTO.
Rebelii houthi au lansat patru rachete balistice antinavă în Marea Roșie, aproape de nava Huang Pu, înainte de a lovit ambarcațiunea cu un al cincilea proiectil, informează CENTCOM.
"Houthi au atacat MV Huang (Pu) chiar dacă au declarat anterior că nu vor ataca nave chineze", precizează sursa citată.